Oud-boekhouer vas oor R2,1 miljoen se bedrogArgieffoto (Foto: Maroela Media) Gladys Pear Bezuidenhout (53) het die afgelope week in die handelsmisdaadhof in Pretoria verskyn op aanklag van bedrog en diefstal. Kapt. Ndivhuwo Mulamu, woordvoerder van die direktoraat vir prioriteitsmisdaadondersoeke (die Valke), het gesê Bezuidenhout is Donderdag in hegtenis geneem toe sy haarself oorgegee het, vergesel deur haar regsverteenwoordiger. “Bezuidenhout word daarvan beskuldig dat sy tussen 2015 en 2017, toe sy ŉ boekhouer was by ŉ maatskappy in Gezina, Van Opstal Masjiene, ongeveer R2,1 miljoen sonder goedkeuring uit haar voormalige werkgewer se sakerekening na haar eie rekening oorbetaal het.” Bezuidenhout het dieselfde dag in die hof verskyn en is vrygelaat op borgtog van R10 000. Die saak is tot 22 Julie uitgestel. “Ons kliënt is van voorneme om onskuldig te pleit in die aangeleentheid teen haar en die publiek word daaraan herinner dat sy onskuldig is tot en met so tyd wat die hof haar skuldig bevind,” het Gert Agenbag van AH Stander Prokureurs, die beskuldigde se regsverteenwoordiger, gesê. “Ten sterkte glo ons dat geregtigheid sal geskied en dat ons kliënt ‘n regverdige en billike verhoor sal ondergaan soos per haar grondwetlike reg.”